'nem d'excursió: d’octubre 2007
'nem d'excursió
La cosa anava d'excursions, però...
Conflictes territorials al País Valencià
Avui he llegit aquesta notícia a Vilaweb, que trobe d'allò més interessant i crec que és mereixedora de gran difusió:
DIMARTS, 30/10/2007 - 06:00h
Una web exposa els conflictes territorials del País Valencià
L'han feta les entitats de defensa del territori
Desenes d'entitats treballen al País Valencià per preservar el territori de les agressions urbanístiques que pateix; els últims anys s'hi han denunciat uns cent cinquanta conflictes relacionats amb el territori. Aquestes entitats han elaborat una web, on apleguen tota la informació relacionada amb aquests conflictes sobre el territori, ja siguin urbanístics, com d'infraestructures, de contaminació i de salut pública, de manca de recursos hídrics i de biodiversitat i de recursos minerals.
A la web hi ha un mapa del País Valencià, on s'assenyalen amb signes de colors els punts on hi ha conflictes oberts. Un clic sobre l'un qualsevol d'aquests signes facilita informació relativa al conflicte corresponent.
En una secció de la web hi ha documentació diversa, lliurement accessible: al·legacions contra projectes urbanístics, una petició al parlament europeu formulada per les entitats que vetllen pel territori, manifestos varis... Una altra secció ofereix força enllaços interessants.
Val a dir que si us ho mireu bé us podeu arribar a esgarrifar, però així és com se les gasta alguna gent!
Publicat per SiscoGarcia a 10:44 p. m. Cap comentari:
Després d'un temps intentant refer aquest bloc, avui finalment l'he reprès, actualitzant la plantilla. Espere que ara no s'estiga tan parat. Ja veurem.
Publicat per SiscoGarcia a 12:45 a. m. Cap comentari:
15 d'octubre - dia d'acció blocaire - Medi Ambient
Per fi ha arribat, després d'un mes i mig d'haver-me'n assabentat, el dia d'acció blocaire, no sé de què pot servir, però tractant-se del medi ambient, i veient els temps que corren, em sembla que totes les accions són poques.
La notícia d'aquest cap de setmana ha estat que, entre d'altres, s'ha concedit el Nobel de la Pau a l'Al Gore per la seua defensa aferrissada del medi ambient. Ja em sembla bé, el que no tinc gaire clar és si és la persona que millor identifica els valors ambientals, tot i que segurament n'és una de les que compta amb més mitjans per a fer-ho (veieu si no la seua peli).
M'hagués agradat veure'l com a president dels EUA, li hagués parat els peus a la Texaco en el seu afany de perforar Alaska? S'hagués plantat davant de les pressions de les petrolieres? Hagués envaït l'Iraq? Hauria ratificat Kyoto? Hauria servit d'alguna cosa?
Em sembla bé, torne a dir, que li hagen donat el premi, el problema que hi veig és que no passa de ser un premi al desenvolupament sostenible, quan crec que hauríem d'anar ja cap al decreixement sostenible. Hi ha un greu problema de temps i no podem deixar-ho córrer més!
Publicat per SiscoGarcia a 4:27 p. m. Cap comentari:
Pel que fa a la prohibició de les emissions de TV3 al País Valencià, acabo de veure al bloc dels Pellikana un enfocament europeista de la qüestió que em sembla interessant. A la seua entrada ADÉU A TV3 diuen:
Després de les lamentables notícies de la sanció desorbitada a ACPV i el tancament de les emissions de TV3 al País Valencià definitivament, sols ens queda esperar a veure que fan els dirigents europeus davant d'aquest atemptat contra la cultura del nostre país.
Ja que aquesta decisió incompleix la Carta Europea de Llengües Regionals o Minoritàries, que té com a objectius el "respecte de l'àrea geogràfica de cada llengua regional o minoritària de manera que les divisions administratives no constitueixin cap obstacle", cosa que ha incomplit el govern valencià, així com "la necessitat d’una acció decidida de promoció de les llengües regionals o minoritàries a fi de protegir-les”... Per a protegir-les hi haurà que fer justament el contrari del que fa el partit popular.
A la carta s'esmenta també "Les parts es comprometen a garantir la llibertat de recepció directa de les emissions de ràdio i de televisió dels països veïns en una llengua usada en una forma idèntica o pròxima d’una llengua regional o minoritària, i a no oposar-se a la retransmissió d’emissions de ràdio i de televisió dels països veïns en aquesta llengua"... Si hi ha que fer-ho amb els països veïns, com no, també hi haurà que fer-ho amb els mitjans de comunicació d'un mateix país, no?
Però no està tot perdut. Qui vulga veure TV3 al país valencià podrà continuar fent-ho. Tot gràcies a la xarxa, i al servei de "TV3 a la carta", on podràs veure els programes de TV3, unes hores després de que els facen.Compleix perfectament la seva funció: que arribe el català a tots els racons del nostre país. Fins a 500 vídeos nous cada setmana, i un arxiu de 45.000 vídeos per als subscriptors. Dona gust veure fins als anuncis.
Publicat per SiscoGarcia a 2:36 a. m. Cap comentari:
Microsoft perd la batalla per l'estàndard ISO
Si és cert el que acabo de llegir al Noguer, l'anterior entrada sobre l'intent de Microsoft per aconsegeuir que un producte propietari seu fos estàndard ISO l'ha perduda. Sento haver-me colat i haver publicat la notícia quan segons això llavors ja l'havia perduda. Aquí teniu la notícia reproduïda íntegrament del bloc anterior.
Microsoft perd una batalla per fer estàndard ISO el seu nou format OpenXML
17 Set 2007 @ 15:26 · Arxivat a Linux · 36 lectures
Que el format ODF sigui un estàndard ISO i el format Open XML no, està començant a fer mal a Microsoft.
El format ODF és un format pactat entre diverses empreses entre elles la propia Microsoft, tot i que al final decidís que el format ODT no estigués en la darrera versió del Microsoft Office. Microsoft va preferir potenciar un altre format nou, l'Open XML, amb una filosofia semblant a l'ODF, però un esperit totalment propietari.
El format ODF és un estàndard ISO i això fa que molts països s'estiguin plantejant canviar els vells documents .DOC a ODF. A la pràctica això vol dir abandonar el paquet ofimàtic de Microsoft i anar-se'n al OpenOffice.
Per exemple Google pot treballar amb documents ODF en el seu paquet ofimàtic en línia, però en canvi no pot treballar amb OpenXML.
L'antic format .DOC està mort, Microsoft l'està abandonant. El format .DOC no potser un estàndard ISO i per tant no pot competir amb el format ODF, per això Microsoft intenta de totes totes imposar un nou estàndard.
Microsoft sap que si no fa res perdrà la gallina dels ous d'or i per això ha intentat fer que el'OpenXML sigui estàndard ISO també. Però per ara li han dit que NO.
I és que si el format ODF s'imposa, i s'acaba substituint el format DOC, el monopoli de Microsoft podria acabar-se. Aixó podria beneficiar molt a la gent:
El format ODF permetria llibertat d'elecció del programari i de proveïdor. Una llibertat d'elecció que podria donar possibilitats a les empreses locals de desenvolupar els seus propis paquets ofimàtics i poder compatir d'igual a igual amb les empreses americanes.
Les PIMES podrien reduir les seves despeses en llicències de Microsoft i així reduir els preus dels seus productes o respirar més tranquils.
I pels usuaris un format obert com el ODF també està ple d'avantatges: en un mercat monopolitzat per Microsoft l'usuari només pot esperar les millores tecnològiques de Microsoft, que treu un nou paquet ofimàtic cada 3 o 4 anys. En un mercat obert i competitiu les actualitzacions serien com a mínim anuals.
I a banda d'això de ben segur es reduiria el nombre de virus que es propaguen dins de documents ofimàtics. Ja que els programadors de virus haurien de pensar-los per a què funcionessin en diversos programes i plataformes diferents.
Publicat per SiscoGarcia a 12:35 a. m. Cap comentari:
USUARI DE GNU/LINUX
obra de SiscoGarcia està subjecta a una llicència de Reconeixement-No comercial-Compartir Igual 3.0 Espanya de Creative Commons
CATALAN TV BANNED!
15 d'octubre - dia d'acció blocaire - Medi Ambient...
Tira Ecol en català
Censura a Amnistia Internacional
Més censura a Amnistia Internacional
Memòria democràtica PV
Volem tots els papers
Jo també sóc antimonàrquic
La $GAE ens vigila
Prou patents de programari
Fes servir ogg
Dia d'Acció Blocaire
1'altre bloc
Bloc amb família
Conflictes territorials del País Valencià
Fotos sortides amb família
google PPCC
la Llum- portal de música feta al País Valencià
Més excursions amb família
Transgènics Fora!
BLOCS UBUNTAIRES
George Guiness
Pau Ferrer (crazyserver)
Mapa d'ubuntaires al Launchpad
SUPORT TECNOLÒGIC:
Els escrits d'aquest lloc web estan subjectes a la Llicència de Creative Commons Reconeixement-CompartirIgual 3.0.